ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
16 เม.ย. 2558

สรุปภาวะตลาดภาคเช้า : SET ประเดิมสวย – SET วันแรกหลังหยุดยาว ประเดิมสวยหรู เปิดกระโดดกว่า 13 จุด และปรับขึ้นต่อไปทำจุดสูงที่ 1563 จุด ด้วยแรงหนุนหลักจากกลุ่มพลังงาน ตามราคาน้ำมันดิบที่ดีดตัวกว่า 3% เมื่อคืน สร้าง Sentiment เชิงบวกให้กับภาวะตลาด รวมถึงช่วง SET ปิดทำการ ไม่ได้มีปัจจัยอะไรมากนักเข้ามากระทบ ทั้งนี้ SET ปิดตลาดที่ 1563.97 จุด +16.14 จุด ด้วยมูลค่าซื้อขายเพิ่มขึ้นมาที่ระดับ 2.3 หมื่นลบ. กลุ่มหลักพลังงานหนุนตลาด ปิดบวกกว่า +4.3% เช่นเดียวกับ ICT ปิดบวก +0.7% ส่วนแบงก์ปิดลบ -0.3% ด้านตลาดภูมิภาคเคลื่อนไหวไร้ทิศทางบวกลบคละเคล้า
กลยุทธ์ที่แนะนำ :ช่วงบ่าย: มองไปได้ถึงแนวต้าน 1568 จุด อย่างไรก็ตาม หลังจากนั้นให้ระวังการปรับพักฐานระยะสั้น ตาม Indicators ทางเทคนิค ซึ่งฟ้องว่าเป็น Overbought แล้ว โดยการอ่อนตัว ยกจุดติดตามจากภาคเช้ามาเป็น 1550 จุด หากต่ำกว่าจะเริ่มเป็นสัญญาณลบ กลยุทธ์ จะซื้อหุ้น รออ่อนตัวจะดีกว่า ส่วนผู้ถือหุ้นอยู่ แบ่งขายบางส่วน และรอรับกลับใหม่เมื่อ SET อ่อนตัวรอบหน้า ส่วนการเก็งกำไรยังทำได้ โดยเน้นเล่นสั้น ทั้งนี้ หุ้นแนะนำตามสัญญาณเทคนิค ได้แก่ MONO (รับ 4.02 ต้าน 4.38 Cut 3.90) และ SOLAR (รับ 15.90 ต้าน 17.00 Cut 15.30)